Общинска избирателна комисия Ракитово

РЕШЕНИЕ  
 № 147-МИ  
 Ракитово, 19.11.2021

**ОТНОСНО:** Взeмане на решение, на основание чл .87, ал.1 от ИК във връзка с чл. 42 ал. 1, т. 11 от ЗМСМА, за предсрочно прекратяване на пълномощията на кмета на Община Ракитово , Костадин Щерев Холянов.

Решение № 278/01.04.2021 г. постановено по административно дело № 984/2020 г. по описа на Административен съд Пазарджик бе обжалвано пред Върховен Административен Съд, като бе образувано административно дело № 7650/2021 г. по описа на ВАС.

С Решение № 11495/11.11.2021 г. постановено по административно дело № 7650/2020 г. по описа на Върховен Административен Съд е оставено в сила Решение № 278/01.04.2021 г. постановено по адм. дело № 984/2020 г. по описа на Административен съд Пазарджик ,с което се установява конфликт на интереси от страна на кмета на община Ракитово Костадин Щерев Холянов.

От разпоредбите на чл.80,ал.1 по ЗПКОНПИ и чл.42,ал.4 от ЗМСМА следва, че хипотезата по чл.42,ал.1, т.11 от ЗМСМА е от категорията на безусловните основания за прекратяване на пълномощията на кметовете, в който случай ОИК действа при условията на обвързана компетентност , като изискванията на закона са две : 1/ Да е налице упражняване на пълномощията на кмет – което в случая се установява от Решение № 139-МИ/05.11.2019г. на ОИК Ракитово и

2/ влизане в сила на акт, с който е установен конфликт на интереси по ЗПКОНПИ – в случая влязлото в сила на 16.11.2021г. **Решение № РС-87-20-055/07.07.2021г** на **КПКОНПИ,** потвърден с Решение **№ 278/01.04.2021** г. на Административен съд Пазарджик и Решение **№ 11495/11.11.2021** г. постановено по административно дело **№ 7650/2020 г**. по описа на Върховен Административен Съд .

Днес 19.11.2021г. ОИК Ракитово , след проведено заседание при наличие на обстоятелствата по чл.42, ал.1 , т.11 от ЗМСМА , а именно влязъл в сила акт, с който е установен конфликт на интереси по ЗПКОНПИ по отношение на Костадин Щерев Холянов , в качеството му на кмет на община Ракитово и в резултат на проведено поименно гласуване, се постигна необходимото по закон мнозинство от две трети от присъстващите членове, като от присъствалите в залата 10 членове на комисията - „ЗА” това предложение гласуваха 9 членове, „ПРОТИВ” – О и ВЪЗДЪРЖАЛ СЕ 1 - членове.

Като взе предвид изложеното по – горе и на основание чл.87, ал.1 от ИК и във връзка с чл.42, ал.1 , т. 11 от ЗМСМА , ОИК РАКИТОВО

**РЕШИ :**

**Обявява** предсрочно прекратяване на пълномощията на Костадин Щерев Холянов, избран за кмет на Община Ракитово на изборите за общински съветници и кметове произведени на 27.10.2019г., обявен за избран за кмет на Община Ракитово с Решение № 139-МИ/05.11.2019г. на ОИК Ракитово.

**Обезсилва** издаденото на Костадин Щерев Холянов удостоверение от ОИК Ракитово, за избран кмет на община Ракитово.

На основание чл. 42 , ал.5, от ЗМСМА , Препис от решението да бъде изпратен на председателя на Общински съвет Ракитово.

Препис от решението , ведно с документа установяващ основанието за предсрочно прекратяване на пълномощията на кмета на Община Ракитово да бъде изпратен на ЦИК.

 Настоящото решение може да се бъде обжалвано в тридневен срок от обявяването му пред Централната избирателна комисия.

Председател: Стоянка Паунова Гинчева

Секретар: Мустафа Мехмедов Вигнев

\* Публикувано на 19.11.2021 в 19:51 часа